זה לגמרי תלוי במידות וסוג האקווריום שלכם. לפני שאתם קונים דג נוי מסוים עבור האקווריום שלכם, חשוב לוודא מראש שהוא אכן מתאים לתנאי המחיה באקווריום שלכם ומשתלב היטב עם שאר הדגים שכבר שוחים להנאתם בתוכו (כי לא כל הדגים חיים בשלום זה עם זה). השיקולים העיקריים שצריכים להנחות אתכם הם האם יש לכם אקווריום מים מלוחים עם שונית אלמוגים מוקטנת או אקווריום מים מתוקים ועד כמה הזן הספציפי שבחרתם נוח וקל לגידול. קיימים אפילו חלזונות וסרטנים המסוגלים לנקות בכוחות עצמם את האקווריום שלכם מאצות ומשקעים עכורים ולעזור לשמור על המים שלו נקיים וצלולים. כמובן שלאחר הקמת והתקנת האקווריום וכל הציוד הנלווה,  מומלץ להתייעץ עם אנשי המקצוע שפניתם אליהם בנוגע למצע, הצמחייה ודגי הנוי שיתאימו בצורה הטובה ביותר לאקווריום שלכם. דגים מסוימים זקוקים לטמפרטורת מים ספציפית ותאורה מספקת כדי לשגשג ולכן חשוב לקחת בחשבון את ההיבטים האלה ולהתקין גופי תאורה ומערכת חימום וסינון מים מתאימה. נכון שדגי נוי דורשים פחות תשומת לב והשגחה מיוחדת מחיות מחמד אחרות כי הם לא הולכים להתרוצץ ולפזר פרווה ברחבי הבית ולא צריכים שיוציאו אותם לטיול מדי יום,  אבל חשוב לדאוג ליצור עבורם את סביבת החיים הנוחה והנעימה עבורם כדי שהם יוכלו לשמח אתכם במשך זמן רב. אז לפני שאתם רצים למלא את האקווריום בדגים מרהיבים בכל צבעי הקשת,  תעשו מחקר מעמיק ותבחרו בקפידה את זני הדגים האופטימליים עבור סוג, גודל ותנאי המחייה באקווריום שלכם כמו גם ההעדפות האישיות ורמת המקצועיות שלכם.